Diari Oficial de la Generalitat Valenciana


Sumari del DOGV 2664, del 10-01-1996 (1996/837180)

ORDRE de 30 d'octubre de 1995, de la Conselleria d'Economia i Hisenda, per la qual s'acorda modificar l'Ordre de 16 de juny de 1995, de la mateixa Conselleria, per la qual s'acordava l'adquisició per la Generalitat Valenciana d'una finca rústica denominada Vereda de Sendres, situada en el parc natural del Fondó, situada en el terme municipal de Crevillente
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/10/30/(1)/dof/vci/html**

### Dades del document

Número de DOGV
:   2664

Data del DOGV
:   10-01-1996

Secció del DOGV
:   DISPOSICIONS GENERALS

Número del document
:   1996/837180


Data del document
:   30-10-1995

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 30 d'octubre de 1995, de la Conselleria d'Economia i Hisenda, per la qual s'acorda modificar l'Ordre de 16 de juny de 1995, de la mateixa Conselleria, per la qual s'acordava l'adquisició per la Generalitat Valenciana d'una finca rústica denominada Vereda de Sendres, situada en el parc natural del Fondó, situada en el terme municipal de Crevillente   
En el marc de la política de la Generalitat Valenciana en matèria de conservació, protecció i desenvolupament del medi natural, i amb vistes a la constitució d'una reserva natural de titularitat autonòmica dins del parc natural del Fondó, l'Hble. Sr. Conseller d'Economia i Hisenda va dictar l'Ordre de 16 de juny de 1995, per la qual s'acordava l'adquisició per la Generalitat Valenciana d'una finca rústica denominada Vereda de Sendres, situada en el terme municipal de Crevillente, lloc anomenat San Felipe Neri, dins del parc natural esmentat.  
En l'article segon de l'ordre esmentada s'acordava l'adquisició conjuntament amb l'immoble, d'una sèrie de drets i servituds que havia de constituir el venedor sobre altres immobles propietat d'ell. No obstant així, a l'efecte de formalització pública i posterior inscripció en el Registre de la Propietat d'aquests drets i servituds, cal procedir a la rectificació de la descripció d'uns i d'altres.  
El contingut de l'article que es modifica no implicava la declaració de drets a favor de tercers, per la qual cosa pot ser rectificat en qualsevol moment a l'empara de l'article 105.1 de la Llei de Règim Jurídic de les Administracions Públiques i del Procediment Administratiu Comú.  
D'altra banda, la Generalitat Valenciana, per mitjà de la Conselleria de Medi Ambient, va subscriure amb la Comissió de les Comunitats Europees el contracte núm. 1-5572-80-90614 per al finançament del "Programa d'accions per la conservació de les zones humides del Fondó d'Elx i de la Marjal de Pego-Oliva i la creació de la xarxa d'àrees de reserva per al samaruc (Valencia hispánica) en la Comunitat Valenciana". En el punt 2 de l'annex III del contracte esmentat, la Generalitat Valenciana es comprometé a constituir garanties d'afectació dels terrenys adquirits a càrrec d'aquest finançament a la finalitat de la seua protecció mediambiental, sense que poguera alienar-los o canviar-ne la destinació sense permís de la Comissió de les Comunitats Europees, incorporant, en la mesura del que siga possible, aquests compromisos als contractes formals de compra-venda.  
Per aplicació dels articles 30, 21 i 61 de la Llei 3/1986, de 24 d'octubre, de Patrimoni de la Generalitat Valenciana, correspon a la Conselleria d'Economia i Hisenda les competències en matèria d'adquisició de bèns immobles, declaració o no de l'alienabilitat d'aquests i l'afectació d'aquells als fins de servei públic.  
Amb l'informe previ favorable de la Direcció General de Tributs i Patrimoni i per aplicació de l'article 105.1 de la Llei de Règim Jurídic de les Administracions Públiques i del Procediment Administratiu Comú  
ORDENE:  
Article primer  
Modificar el contingut de l'article segon de l'Ordre de 16 de juny de 1995, d'aquesta mateixa Conselleria, relativa a l'adquisició per la Generalitat Valenciana d'una finca rústica denominada Vereda de Sendres, situada en el parc natural del Fondó, en el terme municipal de Crevillente. Aquest article ha de quedar redactat de la forma següent:  
   
"Article segon  
1) S'acorda l'adquisició dels drets d'extracció del cinquanta per cent del volum d'aigua de l'aqüifer existent en la finca que a continuació es descriu, i que segons l'aforament practicat recentment pels tècnics del medi natural en la perforació encanonada realitzada ha resultat ser el de 23 litres/segon o, en tot cas, el que autorize la Confederació Hidrogràfica del Segura:  
Part de terra de saladar de 4 hectàrees, 34 àrees, de terra saladar, situada en el terme municipal de Crevillente, partit rural del Roal de Cortés, que confronta: pel nord, amb propietats de Matías Sansano; per l'est, amb propietats de la CompaÑia de Riegos de Levante; pel sud, amb la finca registral 13.010, i per l'oest, amb la finca registral 13.001. Figura inscrita a nom del Sr. Claudio López de Atalaya Amorós i de la Sra. Magdalena Alberola Luna, en el Registre de la Propietat d'Elx número tres, foli 195, llibre 149, tom 596 de Crevillente, finca 7.826, inscripció 6a.  
2) La finca que s'adquireix gaudirà d'una servitud de pas que serà constituïda sobre la finca esmentada en el punt primer d'aquest article pel propietari d'aquesta. Aquesta servitud transcorre al llarg del camí particular de 3 metres d'amplària que travessa la finca registral 7.826 descrita en el punt 1), des de l'arrancada en la Vereda de Sendres (límit nord de la finca 7.826) i amb un traçat perpendicular a aquesta, als quaranta metres d'iniciació d'aquest camí gira en angle recte en direcció a l'est per a transcòrrer pel camí existent que, amb quinze metres de traçat per 15 metres d'ample, accedeix al pou existent i a la caseta que ha de construir la Generalitat Valenciana per a protecció d'aquest. Aquesta servitud de pas serà tant per a persones com vehicles.  
3) La finca que s'adquireix gaudirà igualment d'una servitud d'aqüeducte que seguirà el mateix recorregut que anteriorment s'ha descrit en el punt 2) d'aquest article, arrancant de la Vereda de Sendres i desprès discorrent primer pel camí particular que travessa la finca registral 7.826 i desprès pel camí de 15 metres de llarg que accedeix al pou existent. Aquesta servitud permetrà la instal.lació d'una canonada de conducció d'aigua que tindrà un diàmetre màxim de 30 centímetres i transcorrerà de forma subterrània, a uns 50 cm de profunditat. La construcció, reparació o manteniment d'aquesta conducció correspon al propietari que ho siga de la finca registral 28.935."  
Article segon  
a) La Generalitat Valencia es compromet a vincular la finca que s'adquireix en virtut de l'Ordre de 16 de juny de 1995, d'aquesta mateixa Conselleria, a la finalitat de la seua protecció mediambiental, sense que puga ser alienada o canviada la destinació sense permís de la Comissió de les Comunitats Europees.  
b) El compromís esmentat s'haurà de reflectir en l'escriptura pública de compra-venda dels terrenys en qüestió.  
Article tercer  
El servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.   
València, 30 d'octubre de 1995.   
El conseller d'Economia i Hisenda  
JOSE LUIS OLIVAS MARTINEZ


Còpia Permalink ELI